Lene Alexandra Øien

Lene Alexandra Øien () er ein norsk songar, låtskrivar og tidlegare modell. Ho vann Skal vi danseVG.no, og ho deltok i realityprogrammet Robinsonekspedisjonen på TV3 i 2004.VG.no Øien deltok òg i Idol 2003 og gjekk til finalerundane.VG.no

 Kjendiskarriere 
Øien er oppvaksen i Trøgstad. Då ho var 19 år lét ho seg bli fotografert som nakenmodell for blada Lek, Cocktail og Cats. Dei første stega hennar til kjendisstatus var då ho deltok i realityprogrammet Robinson-ekspedisjonen på TV3 i 2004. 

Ho og den tidlegare pornoskodespelaren og modellen Aylar Lie deltok i eit PR-stunt der Lie påstod å ha hatt sex med den britiske songaren Robbie Williams medan Øien skal ha sett på. Det vart seinare avslørt at dette var oppspinn, men PR-stuntet fekk likevel mykje merksemd, og Lie og Øien hamna på framsida av den britiske avisa The Sun. 

Øien vann danseshowet Skal vi danse hausten 2008. Programmet hadde rekordmange sjåarar, fleire enn nokon annan sesong av Skal vi danse. 

I 2008 deltok Øien i ein svensk reklamefilm for nummeropplysningstenesta Aspiro, og fekk mykje kritikk i Sverige av mange som meinte at filmen var kjønnsdiskriminerande. 

Øien spelar i nokre scener i filmen Tomme Tønner i ei rolle som politibetjent. Filmen hadde premiere den 8. januar 2010, same kveld som ho framførte «Prima Donna» i Melodi Grand Prix 2010.

1. april 2011 deltok ho i NRK-programmet Popstokk saman med Jonas Rønning, Stella Mwangi og Per Sundnes. Der måtte ho og Jonas Rønning som var på lag, blant anna synge den norske songen «Kursiv» på finsk.Popstokk 

Ho er no utdanna som personleg trenar og jobbar for SATS på Storo, ho skal gje ut eit nytt album hausten 2011.

 Idol 2003 
Øien deltok i Idol 2003, der ho gjekk til finalerundane i den fyrste sesongen i serien. 

 Musikken 
I desember 2006 var ho med på ein låt med industrimetallbandet Staal og bandmedlemmer frå Rammsund i samband med innsamlingsaksjonen Prosjekt 101. Låten heitte «11 dagar» og vart omtala av Dagbladet som «...ein av dei sterkaste songane til prosjektet». Våren 2007 kom ho ut med hiten «My Boobs are OK». Songen handlar om at ein skal vere stolt av seg sjølv uansett kva slags puppar ein har. Songen fokuserer mykje på at ho framstår som ein dum person, då ho til dømes stavar «boobs» med «Boo-B-S».

 Melodi Grand Prix 2008 
I 2008 deltok ho i Melodi Grand Prix med songen «Sillycone Valley»

 Melodi Grand Prix 2010 
Ho deltok i Melodi Grand Prix 2010 med songen «Prima Donna».

 Filmografi 

 2004: Asfaltevangeliet (TV-shopdame)
 2005: Izzat
 2010: Tomme Tønner (politikvinnen Michelle)

Diskografi
Album
 2008: Welcome To Sillycone Valley
 2010: Prima Donna

Singlar
 2007: My Boobs are OK 
 2007: Hot Boy Hot Girl 
 2008: Sillycone Valley 
 2008: Sexy, Naughty, Bitchy Me

 Fotnotar 

Kategori:Norske songarar
Kategori:Norske realitydeltakarar
Kategori:Norske modellar
Kategori:Melodi Grand Prix 2010-deltakarar
Kategori:Norske Skal vi danse-deltakarar
Kategori:Norske Idol-deltakarar
Kategori:Melodi Grand Prix 2010-låtskrivarar
Kategori:Melodi Grand Prix 2008-deltakarar